
PIEGĀDES LĪGUMS Nr.25/3.5/108

(par komunālo  mašīnu EGHOLM CITY RANGER  2260, ar papildaprīkojumu (2 daļa) piegādi. Iepirkuma Nr. SIA PS 1.20/2025.11)

Preiļos                                                                                            Datums skatāms laika zīmogā

Sabiedrība ar ierobežotu atbildību “PREIĻU SAIMNIEKS”, vienotais reģistrācijas Nr. 47703001720, juridiskā adrese Liepu iela 2, Preiļi, Preiļu novads, LV-5301, tās valdes locekles Skaidrītes Žukovas personā, kura rīkojas uz SIA “Preiļu saimnieks” Statūtu pamata, turpmāk tekstā - “Pasūtītājs” no vienas puses, turpmāk tekstā – Pasūtītājs, no vienas puses, un Smart Forxx SIA, Reģ.Nr.40203049613, juridiskā adrese Ziemeļu iela 4, Lidosta Rīga, Mārupes nov.,  LV-1053, ko saskaņā ar statūtiem pārstāv Marianna Beļajeva, turpmāk tekstā – Piegādātājs, no otras puses,

abi kopā, turpmāk tekstā – Puses, bet atsevišķi – Puse, pamatojoties uz atklātā konkursa “Komunālo daudzfunkcionālo traktoru ar papildaprīkojumu iegāde” ID Nr.; SIA PS 1.20/2025/11, 2 daļa rezultātiem, turpmāk tekstā – Iepirkums, un SMART FORXX SIA iesniegto piedāvājumu iepirkuma priekšmeta “Komunālo daudzfunkcionālo traktoru ar papildaprīkojumu iegāde”, izsakot savu brīvo gribu bez viltus, spaidiem un maldības, noslēdz šāda satura līgumu, turpmāk tekstā – Līgums:

1. [bookmark: bookmark2]Līguma priekšmets
1.1. Pasūtītājs uzdod un Piegādātājs apņemas, šajā Līgumā noteiktajā termiņā, apjomā un kvalitātē, piegādāt komunālās mašīnas EGHOLM CITY RANGER 2260 ar papildaprīkojumu, turpmāk tekstā – Prece, iepirkuma priekšmeta 2 daļa “Komunālo daudzfunkcionālo traktoru ar papildaprīkojumu iegāde”, atbilstoši Piegādātāja iesniegtajam tehniskajam piedāvājumam (Līguma 1.pielikums) un finanšu piedāvājumam (Līguma 2.pielikums).
1.2. Preces piegādes vieta –  Liepu ielā 2, Preiļos, Preiļu novads, LV-5301. 

2. Līguma cena un norēķinu kārtība
2.1. Līguma kopējā summa sastāda EUR 90222.00 (Divdesmit tūkstoši divi simti divdesmit divi euro, 00 centi) bez pievienotās vērtības nodokļa, turpmāk tekstā – PVN, PVN 21 % EUR 18946,62 (Astoņpadsmit tūkstoši deviņi simti četrdesmit seši  euro, 62 centi), un kopā EUR 109168,62 (Viens simts deviņi tūkstoši simtusešdesmit astoņi euro, 62 centi), turpmāk tekstā – Līguma summa.
2.2. Priekšapmaksa 10% apmērā no līgumā norādītās kopējās summas, kas sastāda 10916,86 EUR (Desmitt tūkstoši deviņi simti sešpadsmit euro un 86 cents) PVN 21% iekļauts, Pasūtītājs maksā 10 dienu laikā no rēķina saņemšanas brīža, pārskaitot šo summu uz Piegādātājs bankas kontu.
2.3. Atlikušo summu 90% apmērā no līgumā norādītās kopējās summas, kas sastāda 98251,76 EUR (Deviņdesmit astoņi tūkstoši divi simti piecdesmit viens eiro un 76 centi) PVN 21% iekļauts, Pasūtītājs maksā  ar līzinga starpniecību, pēc tam kad būs parakstīti līzinga līguma dokumenti, un kad tehnika būs piegādāta (parakstīts tehnikas pieņemšanas/nodošanas akts) un piereģistrēta VTUA uz Swedbank līzings vārda  ar turētāju.
2.4. Piedāvājuma cenā ir iekļauti visi ar Līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, iespējamie sadārdzinājumi u.c. cenu izmaiņas, kā arī tādas Pakalpojuma izmaksas, kas nav minētas, bet bez kurām nebūtu iespējama kvalitatīva un normatīviem aktiem atbilstoša Līguma izpilde.


3. Līguma izpildes termiņš
3.1.Preces piegādes termiņš – 2 (divi) mēneši no līguma parakstīšanas dienas.


4. Piegādātāja saistības
4.1. Piegādātāja tiesības:
4.1.1. Līgumā noteiktajā laikā un apmērā saņemt atlīdzību par piegādāto Preci;
4.1.2. citas tiesības, kas izriet no attiecīgajiem normatīvajiem aktiem vai Līguma.
4.2. Piegādātāja pienākumi:
4.2.1. nodrošināt kvalitatīvas Preces piegādi Līguma 3.1.punktā paredzētajā termiņā;
4.2.2. pēc Pasūtītāja pieprasījuma, sniegt visu nepieciešamo informāciju/ dokumentus saistībā ar Preces piegādi;
4.2.3. nodrošināt, lai Preces piegādes laikā, Piegādātāja darbinieki nepieļautu patvaļīgas atkāpes no Līguma noteikumiem, piegādes termiņiem un finanšu izlietojuma;
4.2.4. apņemties par saviem līdzekļiem novērst visus trūkumus un defektus, kas radušies Preces piegādes laikā;
4.2.5. apņemties, Līguma prasībām neatbilstošas Preces piegādes gadījumā, apmainīt to pret jaunu, Līguma prasībām atbilstošu Preci;
4.2.6. savlaicīgi informēt Pasūtītāju par objektīviem apstākļiem, kas radušies un kavē saistību izpildi, saskaņojot tālāko rīcību;
4.2.7. nodrošināt visas nepieciešamās dokumentācijas un informācijas savlaicīgu nodošanu Pasūtītājam;
4.2.8. nodrošināt Preces reģistrāciju uz Pasūtītāja vārda;
4.2.9. iepazīstināt Pasūtītāju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
4.2.10. nodrošināt Pasūtītāja personāla apmācību;
4.2.11. nodrošināt Preces tehnisko apkopi, tehnisko apkopi Piegādātājs nodrošina par atsevišķu samaksu saskaņā ar ražotāja apkopes noteikumiem;
4.2.12. Garantijas noteikumi: Garantijas termiņš ir 24 (divdesmit četri) mēneši no Preces nodošanas–pieņemšanas akta parakstīšanas dienas. Garantija attiecas tikai uz ražošanas defektiem un neattiecas uz bojājumiem, kas radušies nepareizas ekspluatācijas, apkopes, mehānisku bojājumu vai ārēju faktoru dēļ. Garantijas noteikumi atbilst ražotāja garantijas politikai;
4.2.13. citas saistības, kas izriet no attiecīgajiem normatīvajiem aktiem vai Līguma.
4.3. Piegādātājs atbild par:
4.3.1. Preces piegādi, atbilstoši Līgumam un normatīvajiem aktiem:
4.3.1.1. ja Piegādātājs nepiegādā Preci atbilstoši Tehniskajam piedāvājumam (skat. 1.pielikumu) vai Finanšu piedāvājumam (skat. 2.pielikumu), Pasūtītājs aprēķina līgumsodu – EUR 500,00 (pieci simti euro, 0 centi) apmērā par katru konstatēto saistību pārkāpuma gadījumu, bet kopumā ne vairāk kā 5% no līgumcenas (bez PVN); līgumsodu Piegādātājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 5.1.3.punktu; līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
4.3.1.2. ja Prece netiek piegādāta līdz Līguma 3.1.punktā noteiktajam termiņam, Pasūtītājs aprēķina līgumsodu – 0,1 (nulle komats viens) % apmērā no līgumcenas bez PVN par katru nokavēto darba dienu, bet kopumā ne vairāk kā 5 (pieci) % no līgumcenas bez PVN; līgumsods neatbrīvo Uzņēmēju no turpmākās līgumsaistību izpildes un zaudējumu atlīdzināšanas, kas radušies tā vainas dēļ; līgumsodu Piegādātājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai rīkojas saskaņā ar Līguma 5.1.3.punktu; līgumsoda samaksa neatbrīvo Izpildītāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
4.3.1.3.  par līgumsaistību neizpildi vispār, Pasūtītājs aprēķina Piegādātājam līgumsodu – EUR 5 000.00 (pieci tūkstoši euro, 0 centi) ; līgumsodu Piegādātājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 4.3.1.1. un 4.3.1.2.punktā norādīto līgumsodu nepiemēro.
4.3.1.4. “Piegādātāja kopējā atbildība par jebkādiem zaudējumiem nepārsniedz 5% no Līguma kopējās summas bez PVN, izņemot tīšas rīcības vai rupjas nolaidības gadījumus.”

5. Pasūtītāja saistības
5.1. Pasūtītāja tiesības:
5.1.1. saņemt Preci Līgumā noteiktajā termiņā;
5.1.2. neapmaksāt piegādāto Preci, ja tā neatbilst Līguma noteikumiem/ Tehniskajam piedāvājumam, pieprasot piegādāt prasībām atbilstošu Preci;
5.1.3. citas tiesības, kas izriet no attiecīgajiem normatīvajiem aktiem vai Līguma.
5.2. Pasūtītāja pienākumi:
5.2.1. veikt Līgumā paredzētos maksājumus, ja Preces piegāde atbilst Līguma noteikumiem;
5.2.2. kontrolēt Preces piegādes izpildi un pieprasīt informāciju par tās izpildes gaitu veikt norēķinus, saskaņā ar Līguma noteikumiem;
5.2.3. pārbaudīt Preces piegādes atbilstību un kvalitāti Līguma un normatīvo aktu prasībām;
5.2.4. pārbaudīt Preces dokumentu pilnīgumu un derīgumu, ražotāja garantijas nosacījumus;
5.2.5. pieņemt Preci, ja piegāde veikta saskaņā ar Līguma noteikumiem (atbilst tehniskajai specifikācijai, Iepirkuma tehniskajam un finanšu piedāvājumam, piegādāta noteiktajā termiņā, u.c. Līgumā noteiktajām prasībām);
5.2.6. atturēties no darbībām, kas var traucēt Preces piegādi, ja vien tas nav saistīts ar normatīvo aktu pārkāpumiem;
5.2.7. citi pienākumi, kas izriet no attiecīgajiem normatīvajiem aktiem vai Līguma.
5.3. Pasūtītājs atbild par:
5.3.1. savlaicīgas samaksas veikšanu, ja piegādātā Prece atbilst Līguma nosacījumiem – par Līguma 2.2.punktā noteiktā samaksas termiņu kavējumu, Piegādātājs aprēķina Pasūtītajam līgumsodu – 0,1 (nulle komats viens) % apmērā no kavētās maksājuma summas bez PVN par katru nokavēto darba dienu, bet kopumā ne vairāk kā 5 (pieci) % no kavētās maksājuma summas bez PVN.

6. Izmaiņas līgumā, tā darbības izbeigšana
6.1. Ievērojot Publisko iepirkumu likuma, turpmāk tekstā PIL, PIL 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
6.1.1. grozījumi ir nebūtiski;
6.1.2. grozījumi ir būtiski un tie tiek izdarīti šādos gadījumos:
6.1.2.1. Preces piegādi un Līguma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Piegādātāja vainas dēļ; Piegādātājs iesniedz paskaidrojumu un pierādījumus apstākļiem, kas būtiski ietekmējuši Preces piegādi un nav radušies Piegādātāja vainas dēļ; Covid-19 konstatēšanas fakts pats par sevi valstī vai citā administratīvajā teritorijā nav pamats atsaucei uz nepārvaramu varu vai Līguma termiņa pagarināšanu;
6.1.2.2. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
6.1.2.3. objektīvu iemeslu dēļ, Pasūtītājam ir nepieciešams mainīt Preces apjomus;
6.1.2.4. Līguma izpildi ir kavējusi trešo personu darbība vai bezdarbība;
6.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 5 (pieci) % no sākotnējās līgumcenas.
6.2. Līguma grozījumu veikšanas kārtība:
6.2.1. Līguma izmaiņām jābūt ar faktiem argumentētām. Ja grozījumi attiecas uz Līguma izpildes termiņa izmaiņām, tiem jābūt pamatotiem ar dienu skaita aprēķinu.
6.2.2. Piegādātājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus dokumentus, kā arī dienu skaita aprēķinu, kas pamato attiecīgā laika periodu (ja attiecināms).
6.2.3. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi. Attiecībā uz izpildes termiņa izmaiņām, Pasūtītājs saskaņo tikai tādus grozījumus, kas atbilst periodam, kurā Līguma izpilde nav bijusi iespējama no Piegādātāja neatkarīgu iemeslu dēļ.
6.2.4. 1 (viena) mēneša laikā, pēc visu saskaņotu pamatojošo dokumentu, t.sk., aprēķinu iesniegšanas, Pasūtītājs noslēdz vienošanos par Līguma grozījumiem, ja konstatē, ka grozījumi ir pieļaujami.
6.3. Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
6.4. Puses ir tiesīgas vienpusēji atkāpties no Līguma, brīdinot par to 10 (desmit) darba dienas iepriekš, ja kāda no Pusēm, bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.
6.5. Pasūtītājs ir tiesīgas vienpusēji atkāpties no Līguma pirms termiņa, brīdinot par to vismaz 5 (piecas) kalendārās dienas iepriekš, saskaņā ar PIL, 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.
6.6. Ja Līgums tiek izbeigts pēc Pasūtītāja iniciatīvas bez Piegādātāja vainas, Pasūtītājs apņemas atlīdzināt Piegādātājam visus faktiskos un pamatotos izdevumus, kas radušies Līguma izpildes gaitā, tai skaitā, bet neaprobežojoties ar transporta izmaksām, sagatavošanās un administratīvajām izmaksām.
6.7. Piegādātājs neatbild par saistību izpildes kavējumu, ja tas radies nepārvaramas varas apstākļu dēļ (force majeure), tai skaitā globālu piegādes ķēžu traucējumu, ražotāja aizkavēšanās, transporta ierobežojumu vai citu neparedzamu notikumu rezultātā.

7. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste
7.1. Piegādātājs nav tiesīgs bez saskaņošanas ar Pasūtītāju veikt iepirkuma piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām iepirkumā Piegādātājs balstījies, lai apliecinātu savas kvalifikācijas atbilstību paziņojumā par plānoto līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Piegādātājs atsaucies, apliecinot savu atbilstību iepirkumā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas gadījumiem;
7.2.3. piedāvātais apakšuzņēmējs, kura sniedzamo pakalpojumu vērtība ir vismaz 10% no kopējās iepirkuma līguma vērtības, atbilst PIL 42.panta pirmajā daļā minētajiem pretendentu izslēgšanas gadījumiem;
7.2.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.4. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.
7.5. Apakšuzņēmēju nomaiņas vai jaunu apakšuzņēmēju iesaistīšanas izvērtēšanai un saskaņošanai, Piegādātājs iesniedz iesniegumu.
7.6. Izslēgšanas noteikumi par apakšuzņēmēju nomaiņu vai jaunu apakšuzņēmēju iesaistīšanu tiek pārbaudīti uz lēmuma pieņemšanas dienu.

8. Strīdu risināšanas kārtība
8.1. Jebkuras nesaskaņas, domstarpības vai strīdi tiek risināti savstarpējo sarunu ceļā, kas tiek protokolēts. Ja sarunu ceļā Puses nevar panākt vienošanos, tad strīds izskatāms Latvijas Republikas tiesā, Latvijas Republikas normatīvajos aktos noteiktā kārtībā. 

9. Personas datu aizsardzība
9.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām, turpmāk tekstā – Personas dati, Puses apņemas:
9.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
9.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos; jebkurā gadījumā par Personas datu nodošanu trešajai personai Puses informē viena otru.
9.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
9.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

10. Citi noteikumi
10.1. Līgums ir saistošs Pasūtītājam un Piegādātājam un visām trešajām personām, kas likumīgi pārņem viņu tiesības un pienākumus.
10.2. Līguma izpildei Pasūtītājs un Piegādātājs nozīmē atbildīgās personas, kurām ir tiesības darboties Pušu vārdā saistībā ar šo Līgumu:
10.2.1. Pasūtītāja atbildīgā persona: Romāns Petrovs, konsultants iepirkumu specialists, mob.26536521, e-pasts: romans.petrovs@preili.lv
10.2.2. Piegādātāja atbildīgā persona Jānis Kromāns, mob.29507102, e-pasts: janis.kromans@smartforxx.lv
10.3. Informācijas apmaiņa starp Pusēm var notikt gan mutvārdos, gan rakstveidā, saskaņā ar Līguma 10.2.punktā norādīto kontaktinformāciju (ja Puses saziņai nav norādījuši citu kontaktinformāciju). Informācija, kas saistīta ar Līguma 6., 7.un 8.punktā norādītajiem jautājumiem, notiek tikai rakstveidā.
10.4. Visos citos jautājumos, ko neparedz Līguma noteikumi, Puses vadās pēc Latvijas Republikas spēkā esošās likumdošanas.

11. Pušu rekvizīti un paraksti

